b'\n_START_ARTICLE_\nNikolai Agnivtsev\n_START_PARAGRAPH_\nNikolai Jakovlevit\xc5\xa1 Agnivtsev (vene keeles \xd0\x9d\xd0\xb8\xd0\xba\xd0\xbe\xd0\xbb\xd0\xb0\xd0\xb9 \xd0\xaf\xd0\xba\xd0\xbe\xd0\xb2\xd0\xbb\xd0\xb5\xd0\xb2\xd0\xb8\xd1\x87 \xd0\x90\xd0\xb3\xd0\xbd\xd0\xb8\xd0\xb2\xd1\x86\xd0\xb5\xd0\xb2; 20. aprill (vana kalendri j\xc3\xa4rgi 8. aprill) 1888 Moskva \xe2\x80\x93 29. oktoober 1932 Moskva) oli vene luuletaja. _NEWLINE_\xc3\x95ppis Peterburi \xc3\xbclikoolis. T\xc3\xb6\xc3\xb6tas Peterburis n\xc3\xa4itlejana. Suhtles boheemlastega. Peterburis hakkas ka luuletusi kirjutama. _NEWLINE_Tema luuletused olid elegantsed, humoristlikud ja laululised.  _NEWLINE_Aastal 1921 oli Agnivtsev sunnitud emigreeruma. V\xc3\xa4lismaal olles andis v\xc3\xa4lja ka raamatuid. Tolleaegsed luuletused on t\xc3\xa4is igatsust Peterburi j\xc3\xa4rele. L\xc3\xb5puks l\xc3\xa4ks ta N\xc3\xb5ukogude Liitu tagasi.   _NEWLINE_Agnivtsevi luuletusi on viisistanud teiste seas Sergei Prokofjev, Aleksandr Vertinski ja Sergei Nikitin. _NEWLINE_Tema raamatuid p\xc3\xa4rast tema surma taastr\xc3\xbckkidena v\xc3\xa4lja ei antud. \xc3\x9cksikud luuletused ilmusid antoloogiates. Neid levitati samizdatis.'